
Selam alejkum. Mlad sam.Imam 18 godina. Bio sam zaljubljen u jednu djevojku i šejtan me navede da je pomoću magije zavedem. Nađem neku magiju koja kasnije nije funkcionisala pa sam kasnije to spalio i pokajao se. Jel ovo širk? Molim vas da mi odgovorite.  

To je neka navodno romska magija, u kojoj kaže da treba nešto crveno stavit na neko skriveno mjesto i ostavit tu dok se ne ispuni želja. Ali nit se želja ispunila, ali i da je se mogla ispunit ja bih poslije svakako to uništio, tu “magiju”. Nadam se da ste shvatili. Nek vas Allah dž.š. nagradi.


* 
* 
* 
* 
* 
* 
* 

 

ZAVOĐENJE DJEVOJKE POMOĆU ROMSKE MAGIJE
=======================================

 

Alejkumusselam.


Pretpostavljam da ti je jasna i poznata zabrana bavljenja sihrom i crnom magijom i posljedice toga na onoga ko se time bavi.


To što si uradio nije djelo širka ali je veliki grijeh što si se poslužio time da dođeš do nekog svog cilja.


Ta romska magija zavođenja djevojke više liči na neko praznovjerje nego na stvarni sihr (magiju), osim ako je to “nešto crveno” napravljeni sihr kojeg treba staviti na pdređeno mjesto kako bi djelovao.


A to što si uradio nije djelo širka sa tvoje strane (sa kojim se inače izlazi iz vjere) jer ti lično nisi pravio sihr (tu magiju), ako je to uopće sihr. Nego je tvoja uloga bila u tome da ga staviš na određeno mjesto i uz navodno prethodno zamišljenu želju. Ali sve što si uradio je veliki grijeh jer si se služio zabranjenim načinom dolaska do cilja.


Trebaš se pokajati iskrenom tevbom za to što si uradio, a što znači da ti ne treba više nikada ni naumpast da tako nešto ponovo uradiš.


Musliman kada ima neku potrebu ili probleme to traži u dovi i sličnim ibadetima od Allaha, subhanehu ve te'ala, i čini dozvoljene uzroke koji vode do cilja. Uzvišeni Allah je Onaj koji se odaziva molbi onih koji Ga mole i On je Jedini koji može da pribavi korist i otkloni štetu. Ve billahi tevfik.


Na pitanje odgovorio dr. Zijad Ljakić – zijad-ljakic.com


